10/08/2015 | Administración LocalMunicipal
Cambre
Bases para a convocatoria pública de bolsas de estudo curso 2015/2016

A corporación municipal en Pleno, en sesión ordinaria de data 29 de xullo de 2015, aprobou as bases para a convocatoria pública de bolsas de estudo para o curso 2015/ 2016. O prazo de presentación das solicitudes será do 1 ao 30 de setembro de 2015 A continuación, transcríbese integramente o texto das citadas bases, así como os anexos normalizados de solicitude da convocatoria: O obxecto das presentes bases é regular a convocatoria pública que efectúa o Concello de Cambre para a concesión de bolsas de estudo, para gastos de material escolar, libros de texto e uniformes escolares ou vestiario destinado á escolarización dos nenos e nenas ou necesaria para a formación para o curso 2015/2016, como acción de fomento destinada a familias con escasos recursos económicos e con fillos cursando o 2º ciclo de educación infantil, educación primaria, bacharelato, formación profesional e educación secundaria de adultos (tal e como se especifica na base segunda desta convocatoria). Serán subvencionables os gastos derivados da compra de: - Libros de texto, para o alumnado do 2º ciclo de educación infantil (de ser o caso), bacharelato, formación profesional e educación secundaria de adultos. - Material escolar, para o alumnado do 2º ciclo de educación infantil, educación primaria, bacharelato, formación profesional e educación secundaria de adultos. - Uniformes escolares (de ser o caso) ou vestiario destinado á escolarización, para o alumnado do 2º ciclo de educación infantil e educación primaria. Non se considerará material escolar para os efectos das presentes bases os gastos de investimentos e de adquisición de aparatos de novas tecnoloxías tales como ordenadores, impresoras, tablets,. Para o financiamento deste programa de axudas existe crédito por importe de 12.000,00 euros, con cargo á aplicación orzamentaria 2015 326 481 “Bolsas de estudo” do actual orzamento municipal.1.- Poderán ser beneficiarios destas axudas aqueles que reúnan os seguintes requisitos: 1) Estar empadroado no Concello de Cambre con anterioridade á presentación da solicitude desta axuda.2) Estar matriculado nun centro escolar público no curso escolar obxecto da convocatoria.3) Convivir co solicitante da bolsa.4) Pertencer a unha unidade familiar cunha renda per cápita anual igual ou inferior a 9.000,00 euros. Quedan excluídos da presente convocatoria os alumnos que cursen educación secundaria obrigatoria e educación especial, durante o presente curso. Non poderán acollerse a esta convocatoria as persoas que perciban axuda do departamento de Servizos Sociais do Concello de Cambre ou doutras persoas públicas ou privadas para o mesmo concepto ou finalidade.2.- As axudas poderán ser solicitadas polos representantes legais do alumnado, pais, nais ou titores. Enténdese por «renda per cápita anual familiar» o resultado de dividir a renda anual da unidade familiar polo número de membros que a integran. Para os efectos desta convocatoria, a renda anual familiar obterase por agregación das rendas de cada un dos membros computables que obteñan ingresos de calquera natureza. Os membros da unidade familiar que presenten declaración do imposto sobre a renda do 2014, para os efectos do cálculo da renda familiar, sumarán os recadros 430 (base impoñible xeral) e o 445 (base impoñible do aforro) da declaración. Nos supostos de non efectuar declaración da renda no exercicio 2014, por non estar obrigado a elo, se terán en conta a suma dos rendementos do traballo, rendementos do capital mobiliario, ganancias patrimoniais sometidas a retención menos os gastos deducibles do traballo. Para os efectos previstos nestas bases, considérase que conforman a unidade familiar: - O pai e nai non separados legalmente e, se é o caso, o titor ou persoa encargada da garda e protección do menor, e os fillos que figuren empadroados e residan no domicilio familiar, solteiros menores de 26 anos ou os de maior idade cando teñan algunha minusvalía ou se encontren en situación de desemprego. - Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles que reúnan os requisitos do punto anterior. Esta situación deberá acreditarse documentalmente mediante o correspondente xustificante de empadroamento. - No caso de falecemento dalgún dos proxenitores do alumno/a que convivisen con el/ela, deberá acreditarase a dita circunstancia mediante achega do certificado de defunción. - No caso de separación ou divorcio, non se considerará membro computable aquel deles que non conviva co beneficiario da bolsa. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. - No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do cómputo da renda familiar. - A separación de feito acreditarase mediante certificado de convivencia ou auto de medidas provisionais. - Para a condición de familia monoparental enténdese a formada pola nai solteira ou pai solteiro, con fillos menores a cargo, que non manteñan relación de convivencia ou situacións de separación/divorcio (acreditada mediante fotocopia compulsada do libro de familia e certificado de convivencia). É dicir, entenderase cando formen parte dela unha única persoa proxenitora que non conviva con outra persoa coa que manteña unha relación análoga á conxugal e sempre que a outra proxenitora non contribúa economicamente ao sustento do menor. Para acreditar aqueles supostos nos que concorran circunstancias que modificaran a situación familiar existente no ano 2014, deberá documentarse o exercicio 2015 de toda a unidade familiar, aportando a seguinte documentación: - En caso de separación ou divorcio, certificado de vida laboral positivo ou negativo, achegando fotocopia das nóminas da empresa (liquidadas no exercicio 2015) que apareza na vida laboral ou certificado do empleador. En caso de desemprego, certificado de vida laboral, achegando certificado da Oficina de Emprego, no que se indiquen as prestacións que se perciben actualmente e os períodos correspondentes e/ou segundo proceda, certificado de haberes dos meses nos que se traballara e, en caso de desemprego, en percibir prestación, achegarase, so certificado de vida laboral. - En caso de viuvez, xustificante da pensión de viuvez e/ou certificado de vida laboral positivo ou negativo, achegando fotocopia das nóminas da empresa (liquidadas no exercicio 2015) que apareza na vida laboral ou certificado do empleador. As solicitudes dirixiranse ao Alcalde, podendo presentarse en calquera dos rexistros xerais do Concello de Cambre, ou por calquera das formas sinaladas no artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común. O prazo de presentación das solicitudes será do 1 ao 30 de setembro de 2015 do que se informará a través do taboleiro de anuncios do Concello, e a través de publicidade mediante trípticos informativos sobre a convocatoria. As solicitudes de subvención deberán formularse no modelo normalizado, que figura como Anexo I, e que se facilitará en calquera dos rexistros xerais do Concello e na páxina web municipal (www.cambre.org) e deberá ir acompañado dos seguintes documentos: - Fotocopia (compulsada) do DNI/NIE ou pasaporte do solicitante e dos alumnos beneficiarios. - Fotocopia (compulsada) do libro de familia ou certificado literal de nacemento de todos os membros da unidade familiar. - Fotocopia (compulsada) do certificado da matrícula escolar dos alumnos beneficiarios do curso escolar 2015-2016. - Fotocopia (compulsada) ou orixinal de facturas xustificativas dos gastos realizados en concepto exclusivo de material escolar, libros de texto, uniformes escolares e vestiario, co nome do beneficiario ou solicitante da bolsa de estudio. Non se admitiran como xustificantes do gasto realizado tiquets. Deberá presentarse a lo menos factura simplificada, na que deberán figurar os seguintes datos: · número da factura, e no seu caso serie · Data de expedición · Data de realización da operación, se non é a mesma que a de expedición · NIF e nome e apelidos, ou denominación social do emisor · Datos do solicitante ou beneficiario da axuda · Identificación dos bens entregados, é dicir concepto do adquirido detallado. · Tipo impositivo, ou expresión “IVE incluído” · Importe total. Deberase acreditar o pago da factura. - Autorización, asinada por todos os membros da unidade familiar computables maiores de idade, para que o Concello de Cambre poida solicitarlle datos tributarios á axencia tributaria relativos ao seu nivel de renda (IRPF) e ao cumprimento polos mesmos das súas obrigas tributarias, (esta autorización facilítase xunto co modelo normalizado). - Documentación acreditativa da renda dos membros da unidade familiar nos supostos de modificación da situación familiar existente no 2014 segundo o disposto na base 4 da convocatoria. - Declaración xurada de estar ao corrente das súas obrigas tributarias e coa seguridade social de cada un dos membros da unidade familiar, segundo o anexo III (esta declaración facilítase xunto co modelo normalizado). - Impreso de rexistro de Empadroamento Colectivo (deberá solicitarse no rexistro de entrada municipal). - Declaración do solicitante de non percibir axuda ningunha para a mesma finalidade nin o solicitante nin o beneficiario, segundo anexo IV. Se é o caso: - Fotocopia (compulsada) do título de familia numerosa. - Fotocopia (compulsada) da sentenza de separación ou divorcio, ou fotocopia (compulsada) do xustificante de viuvez. - Fotocopia (compulsada) do certificado de minusvalía. Nota.- Os solicitantes deberán achegar só os orixinais dos documentos, xa que as fotocopias fanse e compúlsanse no rexistro de entrada municipal no momento de presentar a documentación. Poderase requirir polo concello a presentación dunha declaración xurada relativa a aqueles aspectos que se estime oportuno, para xustificar ingresos non declarables ou calquera outra circunstancia a ter en conta. Rematado o prazo de solicitude, procederase á comprobación do cumprimento de requisitos e revisión da documentación. Notificarase ao interesado a documentación a subsanar, se é o caso, e prazo para as subsanacións coa indicación de que, si esta non se producira, terase por desistida a solicitude, arquivándose previa resolución que deberá ser dictada nos termos do artigo 42.1 da Lei 30/1992, de réxime xurídico das administracións públicas e do procedemento administrativo común. Realizada a valoración, segundo o baremo seguinte, o Concelleiro delegado da Área de Benestar Social e Educación resolvera o outorgamento das bolsas, correspondéndolle ao concelleiro delegado da Área de Economía, Facenda, Obras e Servizos o recoñecemento das obrigas correspondentes, así como a aprobación do pagamento mediante transferencia bancaria. a) Por pertencer a unha unidade familiar cunha renda per cápita anual inferior ou igual a 2.500,00 euros, 25 puntos. b) Por pertencer a unha unidade familiar cunha renda per cápita entre 2.500,01 euros e 4.500,00 euros, ambos incluídos, 15 puntos. c) Por pertencer a unha unidade familiar cunha renda per cápita anual entre 4.500,01 euros e 9.000,00 euros, ambos incluídos, 10 puntos. d) Por cada membro da unidade familiar que presente algunha minusvalía, 3 puntos, por cada un deles. e) Por ter o título de familia numerosa, 2 puntos. f) Por pertencer a unha unidade familiar monoparental, 1 punto. Concederanse 92 bolsas de estudo de 100,00 euros cada unha, destinadas aos alumnos do 2º ciclo de educación infantil e educación primaria, e 20 bolsas de 140,00 euros cada unha, destinadas aos alumnos de bacharelato, formación profesional e educación secundaria para adultos. Outorgaranse aos beneficiarios que obteñan maior puntuación segundo o baremo exposto. No caso de empate eliminaranse aqueles que teñan unha renda per cápita anual que sexa maior. Se fose o caso de bolsas sobrantes dunha das categorías, pasarían á outra categoría automaticamente. Se a cantidade xustificada mediante facturas é inferior ao importe da bolsa, a bolsa concederase e aboarase polo importe xustificado. Só se terán en conta, para os efectos de xustificación do gasto realizado, os importes totais ou parciais nas facturas presentadas e emitidas por conceptos que constitúan obxecto de subvención na presente convocatoria, é dicir, material escolar, libros de texto, e uniformes escolares. Unha vez outorgadas as bolsas de estudio, procederase ao pagamento das mesmas en pago único. Os beneficiarios estarán obrigados a: a) Someterse ás actuacións de comprobación do Concello e ás de control financeiro que corresponden á intervención municipal. b) Comunicar ao Concello a concesión doutras subvencións concorrentes por parte doutras administracións ou entidades privadas para a mesma finalidade. c) Conservar os documentos xustificativos de aplicación dos fondos concedidos durante o prazo de catro anos. d) Proceder ao reintegro do percibido en exceso, en caso de incumprimento. UNDÉCIMA: Previamente á concesión, comprobarase de oficio que os membros da unidade familiar beneficiaria das axudas están ao corrente no cumprimento das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. DUODECIMA: Incorporación ao Rexistro publico de subvencións e publicación da subvención concedida: En cumprimento do disposto no artigo 20.1 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Para o non previsto nestas bases, aplicaranse as normas xerais contidas nas bases de execución do orzamento xeral do Concello de Cambre prorrogado para o exercicio2015, o disposto na Lei 38/2003, do 17 de novembro, xeral de subvencións, no RD 887/2006, do 21 de xullo, polo que se aproba o Regulamento da antedita lei, na Lei 9/2007, de 13 de xuño, de subvencións de Galicia e demais normativa aplicable. O concelleiro delegado da Área de Benestar Social e Educación Jesús Bao Bouzas Nome e apelidos: __________________________________________________________, D. N. I: _______________________, Domicilio: ______________________________________________________________________________________________, Municipio ____________________________________, Provincia ________________________ Cód. Postal. ______________ Teléf.: _________________________ Nome e apelidos: _______________________________________________________________________________________ (nai ou pai, segundo proceda, que non sexa o solicitante), D. N. I.: ______________________________________________ Solicita a Bolsa de Estudo para o curso escolar 2015/ 2016 do Concello de Cambre para o/os seu/seus fillo/s: 1) Nome e apelidos: ______________________________________ Curso:_________ 2) Nome e apelidos: ______________________________________ Curso:_________ 3) Nome e apelidos: ______________________________________ Curso:_________ N.º. C. C. (do solicitante): IBAN _____ _______/_________/____/________________  Impreso de Empadroamento Colectivo  Autorización de comprobación de datos tributarios e de cumprimento de obrigas tributarias  Declaración xurada de estar ao corrente das súas obrigas tributarias e coa seguridade social  Declaración do solicitante de non percibir axuda algunha para a mesma finalidade  DNI/NIE ou pasaporte do solicitante e dos alumnos beneficiarios  Libro de familia ou certificado literal de nacemento de todos os membros da unidade familiar  Facturas xustificativas dos gastos realizados  Título de familia numerosa  Sentenza de separación ou divorcio, ou fotocopia do xustificante de viuvez  Certificado de minusvalía  Certificado da matrícula escolar dos alumnos beneficiarios curso escolar 2015/2016  Outros. Cambre, ___ de _____________de 2015. Asinado: ___________________ Sr. Alcalde – Presidente do Concello de Cambre (A Coruña) A/s persoa/s abaixo asinante/s autoriza/n ao Concello de Cambre a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión das bolsas de estudo correspondentes ao curso escolar 2015/2016. A presente autorización outórgase exclusivamente para o procedemento sinalado, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a Axencia Tributaria do imposto sobre a renda das persoas físicas do exercicio 2014 e do cumprimento das súas obrigas tributarias. Cambre, ___ de ________________ de 2015. NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. Don/ dona ____________________________________________________________________________________________, con DNI ________________________________, de conformidade co establecido nas bases para a convocatoria pública de Bolsas de Estudo curso escolar 2015/ 2016 do Concello de Cambre, Estar ao corrente das miñas obrigas tributarias e coa seguridade social. Cambre, de de 2015. Asdo.: Esta declaración deberá asinarse por todos os membros da unidade familiar maiores de idade. Unha declaración por cada un dos membros cos seus datos persoais. Don/ dona _____________________________________________________________________________________________, con DNI ______________________________, de conformidade co establecido nas bases para a convocatoria pública de Bolsas de Estudo curso escolar 2015/2016 do Concello de Cambre, Que por ningún dos membros da unidade familiar se percibiu axuda ningunha para a mesma finalidade. Cambre, de de 2015. Asdo.: